آمریکا بیرلشمیش دؤولتلری پرزیدنتی دونالد ترامپ، "گوجلو بیر آدام" اولاراق دگرلندیردیگی پرزیدنت رجب طیب اردوغانا، کشیش برانسون قونوسو اوچون تشکر ائتدی.
ترامپ، بیرلشمیش میللتلر آنا مرکزین‌ده تشکیل اولونان "دینی اؤزگورلوکلرین قورونماسی اوچون کۆره‌سل چاغری" آدلی کنفرانسدا دانیشدی.
آمریکالی (۲۰۱۶.جی ایلده فتح‌الله‌چی ترور هؤرگوتو فئتؤ ایله باغلانتی‌سی اولدوغو ادعاسییلا توتوقلانان) کشیش اندرو برانسونون سربست بوراخیلماسی پروسه‌سینه توخونان ترامپ،
"گئچن ایل چوخ گوجلو بیر آداملا قیسا و سایغی‌لی بیر مذاکیره‌دن سونرا کشیش برانسونو ائوه گتیردیک و سونرا تورک جمهورباشقانی اردوغانلا دوست اولدوق" ایفاده‌لرینی ایشلتدی.
پرزیدنت اردوغانا تلفن ائدرک اونا برانسونون سوچسوز اولدوغونو سؤیله‌دیگینی دئیه‌ن ترامپ، "پرزیدنت اردوغانا تشکر ائتمک ایسته‌ییرم" دئدی.
